Bible Questions Answered
Nye o sukila oku linga oco o kale onjali yiwa?
Vonjo yimue okuti olonjali vi li sole kuenda via lisumbila pokati, ci kuatisa omãla oku kulila vekalo limue liwa. (Va Kolosai 3:14, 19) Olonjali viwa vi sole omãla vavo kuenda vava sanjukila ndeci Yehova Suku a sanjukila Omõlaye.
Isietu wokilu o yevelela afendeli vaye kuenda wa kapako ovisimĩlo viavo. Olonjali vi linga ciwa poku kuama ongangu yaye kuenda oku yevelela omãla vavo osimbu va vangula. (Tiago 1:19) Va sukila oku kũlĩha ovisimĩlo viomãla vavo oku kongelamo ahonguo avo.
O tekula ndati omãla oco va kule lolondunge?
Omo okuti unjali, o kuete omoko yoku tumbika ovihandeleko. (Va Efeso 6:1) Lilongisa ongangu ya Suku. Eye o lekisa ocisola komãla vaye poku tumbika olonumbi via sunguluka kuenda oku lekisa ovitangi vi tunda koku u sinĩla. (Efetikilo 3:3) Yehova ka kisika omanu oku pokola kokuaye pole, o va longisa oku limbuka ekuatiso li tunda koku linga eci ca sunguluka.
Likolisilako oku kuatisa omãla vove oku sola Suku. Ovo va lekisa olondunge ndaño ceci va kasi likaliavo. Ndeci Suku a siata oku lekisa ongangu yiwa, longisavo omãla vove oku sola Suku, poku likolisilako oku lekisa ongangu yiwa.
LILONGISA OVINA VIKUAVO
Ndamupi Epata Liove li Pondola Oku Kuata Esanju?
Yehova suku yesanju, o yongola okuti apata a kuata esanju. Kũlĩhĩsa alungulo a sunguluka Embimbiliya atiamẽla kalume va kuele, kakãi va kuele, kolonjali, kuenda komãla.
eng_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn